आलमआरा (1931 फ़िल्म)
आलमआरा (विश्व की रौशनी) 1931 में बनी हिन्दी भाषा और भारत की पहली सवाक (बोलती) फिल्म है। इस फिल्म के निर्देशक अर्देशिर ईरानी हैं। ईरानी ने सिनेमा में ध्वनि के महत्व को समझते हुये, आलमआरा को और कई समकालीन सवाक फिल्मों से पहले पूरा किया। आलम आरा का प्रथम प्रदर्शन मुंबई (तब बंबई) के मैजेस्टिक सिनेमा में 14 मार्च 1931 को हुआ था। यह पहली भारतीय सवाक इतनी लोकप्रिय हुई कि "पुलिस को भीड़ पर नियंत्रण करने के लिए सहायता बुलानी पड़ी थी"।
रॉकी (1981 फ़िल्म)
रॉकी 1981 में बनी हिन्दी भाषा की फ़िल्म है। यह सुनील दत्त द्वारा निर्देशित है। यह फिल्म सुनील दत्त के बेटे संजय दत्त की पहली फिल्म है और इसमें रीना रॉय, टीना मुनीम, अमज़द ख़ान, राखी, रंजीत, शक्ति कपूर और अरुणा ईरानी भी प्रमुख भूमिकाओं में हैं। सुनील दत्त भी एक कैमियो में दिखाई देते हैं। सुनील की पत्नी और संजय की मां नरगिस की मौत के कुछ दिनों बाद ही फिल्म रिलीज हुई थी।